Referat

Bestyrelsesmøde 16. Maj 2018

**Indhold:**

Mødedeltagere 1

Er der tjek på generalforsamlingen? Mødetid 1

Rotteproblemer 1

Beretningen - fejl/mangler/tilføjelser 2

Forslag vedr. Vejudbedring, portåbner samt fællesarbejde 2

Dato for rengøring af fælleshuset 2

Webmaster, herunder deltagelse i sommerfrokost 2

Eventuelt 2

Ny mødedato med den nye bestyrelse 2

# Mødedeltagere:

Halina Knak (18)

Flemming Pedersen (85)

Kisser Olsen (104)

Anja Jacobsen (102)

Susanne Nymark (72)

Jayne Davis (65)

Rikko Jensen (94)

**Afbud fra:**

Ingen

# Er der tjek på generalforsamlingen? Mødetid:

Efter en snak frem og tilbage kom der styr på generalforsamlingen.

Vi mødes kl. 10.15, hvor vi stiller borde og stole op, og forbereder.

Generalforsamlingen starter kl. 11.00

# Rotteproblemer:

Der er en del rotter i haveforeningen, og det har været et problem længe. Lige for tiden ses de jævnligt i 4 haver tæt mod Kettevej. Bestyrelsen er klar over 3 haver, som har anmeldt sagen til Hvidovre Kommune.

Jayne lovede at gå en runde hos dem vi for nyligt har set rotter hos, for at høre om de har anmeldt det til Kommunen.

Fodnote: Det er vigtigt at få ryddet op, så de ikke har gemmesteder og så rottesikret sit hus. Se opslaget på fællestavlerne vedr. Rottebekæmpelse.

# Beretningen - fejl/mangler/tilføjelser:

Beretningen er godkendt af bestyrelsen efter rettelser.

# Forslag vedr. Vejudbedring, portåbner samt fællesarbejde:

Der er kommet en del forslag ind til generalforsamlingen. De kan ikke sidde i tavlerne alle sammen, for der er for mange. Det blev vedtaget at der bliver lavet en samlet liste med forslagene på, og der bliver også omdelt en fuldmagt til alle haveejere, da der er mange vigtige ting på dagsordnenen til generalforsamlingen.

**Dato for rengøring af fælleshus:**

Rengøring af fælleshuset, oprydning mv. bliver lavet i ugen op til sommerfesten, muligvis søndag den 19. August hvis fællesarbejdet bliver stemt for, til generalforsamlingen.

**Webmaster, herunder deltagelse i sommerfrokost:**

Tina Hesselholt er haveforeningens webmaster, og hun har spurgt om ikke det var rimeligt at hun deltager i sommerfrokosten, for det arbejde hun laver for bestyrelsen.

Bestyrelsen syntes samstemmigt at det var helt i orden.

# Eventuelt:

Kisser ser frem til at modtage et svar fra foreningens ansøgning om en gratis hjertestarter fra Trykfonden. Svaret om vi må få en eller ej, skulle gerne kommer omkring 1/6-18.

Foreningen har modtaget en henvendelse fra en haveejer, omkring afholdelse af ”1 minuts stilhed for de døde” til generalforsamlingen. Spørgsmålet går på, at hvis nogle er døde, bør de nævnes ved navne, for det virker underligt at holde 1 minuts stilhed for nogle, man ikke ved hvem er.

Bestyrelsen talte frem og tilbage om dette, og kan kun nikke genkendende til emnet. Problemet med at nævne navne er, at bestyrelsen ikke hører om ALLE dødsfald. Hvis bestyrelsen nævner navne, men mangler 1 eller 2, vil der opstå en meget ubehagelig situation. Måske ønsker de pårørende slet ikke at deres navne bliver nævnt. Halina nævnte, at dette punkt til generalforsamlingen er et gammelt ”lævn” som bare er fortsat, og hun vil høre på generalforsamlingen om ikke tiden er ved at løbe fra dette punkt, og få det slettet fra dagsordenen fremover.

# Ny mødedato med den nye bestyrelse:

Næste bestyrelsesmøde med den nye bestyrelse er fastsat til onsdag den 13/6-2018, kl. 19.00, hos Kisser (104) i haven.

Referent: Anja Jacobsen